ПРОТОКОЛ № 23
от заседанието на Комисия по правни и институционални въпроси към Пленума на Висшия съдебен съвет, 
проведено на 26 юни 2017 г.

Днес, 3 юли 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА 
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА- отсъства
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Аделина Кандова – главен експерт в дирекция „Международна дейност“ и Зорница Златева - гл. експерт - връзки с обществеността в дирекция „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

 - Писмо от Секретариата на Балканската и Евро-средиземноморска мрежа на съдебните съвети (БЕСМСС) с приложен проект на препоръки по темите на ХII-та Конференция на БЕСМСС, със срок за предоставяне на коментари – 5 юли 2017 г.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Възстановяване на разходи от участие на членове на ВСС и представители на съдебната власт в дейностите на Европейската мрежа на съдебните съвети за периода януари – юли 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ОДОБРЯВА попълнените Формуляри за възстановяване на разходи, заедно с всички разходооправдателни документи във връзка с възстановяването на разходи на Висшия съдебен съвет за участие на негови представители и представители на съдебната власт в дейностите на Европейската мрежа на съдебните съвети, за периода януари – юли 2017 г.

1.2. ВЪЗЛАГА на експертите от дирекция „Международна дейност” да изпратят документите по т.1 до Офиса на Европейската мрежа на съдебните съвети.

1.3. ИЗПРАЩА преписката на комисия „Бюджет и финанси” за сведение и по компетентност.

  ДОПЪЛНИТЕЛНИ ТОЧКИ:

13. ОТНОСНО: Писмо от Секретариата на Балканската и Евро-средиземноморска мрежа на съдебните съвети (БЕСМСС) с приложен проект на препоръки по темите на ХII-та Конференция на БЕСМСС, със срок за предоставяне на коментари – 5 юли 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
13.1. ПРЕДОСТАВЯ възможност на членовете на Комисията по правни и институционални въпроси да направят коментари и предложения по проекта на препоръки по темите на ХII-та Конференция на Балканската и Евро-средиземноморска мрежа на съдебните съвети в срок до 4 юли 2017 г.

13.2. ВЪЗЛАГА на експертите от дирекция „Международна дейност“ да изготвят обобщение на предоставените предложения и да ги изпратят до Секретариата на БЕСМСС.

гл. експерт в д-я „Международна дейност“
                                                                  Аделина Кандова

II. ПУБЛИЧНА КОМУНИКАЦИЯ:

2. ОТНОСНО: Доклад - анализ на Висшия съдебен съвет за 2016 г. в изпълнение на Механизма за мониторинг и оценка на изпълнението на Комуникационната стратегия на съдебната власт 2014-2020

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема Доклад – анализ на Висшия съдебен съвет за 2016 г. в изпълнение на Механизма за мониторинг и оценка на изпълнението на Комуникационната стратегия на съдебната власт 2014 – 2020 г.

2.2. ВЪЗЛАГА на отдел „Публична комуникация и протокол“ да изготви резюме на доклада – анализ на Висшия съдебен съвет за 2016 г. в изпълнение на Механизма за мониторинг и оценка на изпълнението на Комуникационната стратегия на съдебната власт 2014 – 2020 г., което да се включи като раздел към Годишния доклад на ВСС за 2016 г. със заглавие „Информация за напредъка по изпълнение на Комуникационната стратегия на съдебната власт 2014-2020“ (решение на ВСС по протокол №5/28.01.2016 г., д.т. 44).

2.3. Внася Доклада – анализ на Висшия съдебен съвет за 2016 г. в изпълнение на Механизма за мониторинг и оценка на изпълнението на Комуникационната стратегия на съдебната власт 2014 – 2020 г. в следващото редовно заседание на Пленума на ВСС, за сведение.

3.ОТНОСНО: План за действие за изпълнение на Комуникационната стратегия на съдебната власт 2014-2020 от Прокуратурата на Република България през 2017 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение Плана за действие за изпълнение на Комуникационната стратегия на съдебната власт 2014 – 2020 от Прокуратурата на Република България през 2017 година.

 3.2. Възлага на експертите от отдел „Публична комуникация и протокол“ да актуализират Плана за действие за изпълнение на Комуникационната стратегия на съдебната власт 2014-2020 от органите на съдебната власт през 2017 г. въз основа на предоставените планове за комуникационна дейност от ВКС, ВАС, ПРБ, ИВСС и НИП.

4. ОТНОСНО: Писма от административните ръководители на Окръжен съд – Ямбол и Административен съд – Русе относно изпълнението на Образователната програма „Съдебната власт – информиран избор и гражданско доверие. Отворени съдилища  прокуратури“2014-2020 г. през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	4.1. Приема за сведение писмата на административните ръководители на Окръжен съд – Ямбол и Административен съд – Русе относно изпълнението на Образователната програма „Съдебната власт – информиран избор и гражданско доверие. Отворени съдилища  прокуратури“.

 4.2.	Възлага на експертите от отдел „Публична комуникация и протокол“ да включат констатираните добри практики при изготвянето на годишния анализ на проведената Образователна програма през учебната 2016/2017 година от органите на съдебната власт.

5. ОТНОСНО: Писма от административни ръководители на органи на съдебната власт относно провеждането на „Ден на отворените врати“ през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1. Приема за сведение 67 писма от административни ръководители на органи на съдебната власт относно провеждането на „Ден на отворените врати“ през 2017 г.
 5.2.	Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

Гл. експерт - връзки с обществеността в д-я „Публична комуникация и протокол“
                                                                                     З.Златева 

III. ПРАВНИ ВЪПРОСИ:

6. ОТНОСНО: Проект на Решение на Министерския съвет за одобряване на проект на Закон за изменение и допълнение на Наказателния кодекс

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	6.1. ПРЕДЛАГА НА ПЛЕНУМА НА ВСС да съгласува проекта на Закона за изменение и допълнение на Наказателния кодекс. 

7. ОТНОСНО: Oбобщение на постъпилите становища по законопроектa за изменение и допълнение на ГПК

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ИЗПРАЩА обобщението, ведно със становищата на органите на съдебната власт на Комисията по правни въпроси към Народното събрание. 

8. ОТНОСНО: Становища по законопроекта за изменение и допълнение на АПК

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Предоставя на Светла Петкова и Юлия Ковачева да изготвят становище до 13.07.2017 г.
8.2. ВНАСЯ материалите по т. 8 за следващо редовно заседание на Пленума на ВСС. 

9. ОТНОСНО: Питания от Петина Николова – административен ръководител на РС – Нови пазар

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Предоставените въпроси не са от компетентността на комисията, а са изцяло в правомощията на административния ръководител, който съгласно чл. 80 от Закона за съдебната власт осъществява общо организационно и административно ръководство на районния съд. 

10. ОТНОСНО: Писмо от Българска народна банка с предложение за работна среща с представители на Министерство на финансите, Министерство на правосъдието, Висшия съдебен съвет, Софийски районен съд и Съвета на Камарата на частните съдебни изпълнители

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Препраща на Дирекция „Бюджет и финанси“ с оглед преценяване на необходимостта от изпращане на представител за работна среща с представители на Министерство на финансите, Министерство на правосъдието, Висшия съдебен съвет, Софийски районен съд и Съвета на Камарата на частните съдебни изпълнители. 

11. ОТНОСНО: Писмо от адвокатско дружество „ДОКОВСКА, АТАНАСОВ И СЪДРУЖНИЦИ“ с искане за предоставяне на видео - и/или аудиозаписите от проведено заседание на Пленума на ВСС на 27.04.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Да се представи изрично пълномощно, с което се дава право на упълномощеното лице да получи исканите записи, тъй като предоставеното на комисията съдържа упълномощаване за осъществяване на процесуално представителство.

12. ОТНОСНО: Писмо от Министерство на правосъдието относно идентифициране на приоритети на съдебната система във връзка с подготовка на многогодишна финансова рамка на Европейския съюз за периода 2021-2027 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ПРИЕМА ЗА СВЕДЕНИЕ писмото от Министерство на правосъдието относно идентифициране на приоритети на съдебната система във връзка с подготовка на многогодишна финансова рамка на Европейския съюз за периода 2021-2027 г.

    ПРЕДСЕДАТЕЛ
                                                                    НА КОМИСИЯТА:	/п/	     
    ЮЛИАНА КОЛЕВА